Diari Oficial de la Generalitat Valenciana


Sumari del DOGV 4288, del 09-07-2002 (2002/7097)

RESOLUCIÓ de 3 de juny del 2002, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de Planejament de les Useres referent a la zona verda ZV-3.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7097


Data del document
:   03-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Useres, les
    * pla d'urbanisme

RESOLUCIÓ de 3 de juny del 2002, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de Planejament de les Useres referent a la zona verda ZV-3. [2002/7097]
  
Vist l'expedient relatiu a la modificació de les Normes Subsidiàries de Planejament de les Useres (Castelló), referent a la zona verda ZV-3, i de conformitat amb els següents,
  
Antecedents de fet
  
Primer
  
El ple de l'Ajuntament de les Useres, en sessió d'1 de desembre de 2000, va acordar sotmetre a informació al públic l'expedient relatiu a la modificació, la qual cosa es va portar a terme mitjançant edictes inserits en el periòdic Mediterraneo de 29 de desembre del 2000 i en el Butlletí Oficial de la Província de 9 de gener de 2001. Transcorregut el termini d'un mes i no havent presentat al·legacions, se certifica per la Secretaria de l'Ajuntament la seua aprovació provisional.
  
Segon
  
La Comissió Territorial d'Urbanisme de Castelló, en sessió de 8 de maig de 2001, va acordar suspendre l'aprovació de la modificació de les Normes Subsidiàries de Planejament de les Useres relativa a la zona verda ZV-3, en tant s'esmenaren per este ajuntament les deficiències observades
  
Tercer
  
Després de l'acord de suspensió l'Ajuntament de les Useres va elaborar una nova documentació que va ser sotmesa a informació al públic per espai d'un mes mitjançant anuncis publicats en el Diari Oficial de la Generalitat Valenciana de 25 de maig de 2001 i en el periòdic Mediterraneo de 22 de juny de 2001. Transcorregut el termini d'informació al públic, durant el qual no es van formular al·legacions, el ple de l'Ajuntament va aprovar provisionalment la modificació en sessió de 7 de setembre de 2001.
  
Quart
  
El projecte consta de memòria i plans.
  
Cinqué
  
En data 20 de març de 2001, es va emetre informe favorable per part de l'Oficina del Pla de Carreteres de la COPUT, quant a la seua afectació, per la modificació proposada, a la intersecció entre les carreteres CV-165 i CV-159.
  
Sisé
  
La Comissió Territorial d'Urbanisme de Castelló, en sessió de 20 de desembre de 2001, va acordar informar favorablement sobre la modificació de les Normes Subsidiàries de Planejament de les Useres relativa a la zona verda ZV-3, i, elevar proposta d'aprovació definitiva al conseller d'Obres Públiques, Urbanisme i Transports, previ dictamen del Consell Jurídic Consultiu.
  
Seté
  
El conseller d'Obres Públiques, Urbanisme i Transports en data 25 de febrer del 2002, va resoldre informar favorablement sobre la modificació de les Normes Subsidiàries de Planejament de les Useres referent a la zona verda ZV-3 i demanar dictamen del Consell Jurídic Consultiu de la Comunitat Valenciana.
  
Huité
  
El Consell Jurídic Consultiu de la Comunitat Valenciana en sessió celebrada el 23 de maig de 2002, emet dictamen favorable a l'aprovació definitiva de l'expedient de referència.
  
Fonaments de dret
  
Primer
  
La tramitació de la present modificació puntual de les Normes Subsidiàries de Planejament del municipi de les Useres ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
Segon
  
Quant a la documentació presentada es considera completa, en compliment del que disposa l'article 27 en relació amb el 55.1 de la LRAU.
  
Tercer
  
Quant al fons de l'assumpte l'objecte del projecte és modificar la qualificació urbanística d'una parcel·la d'aproximadament 400 m2 de superfície, corresponent al nombre 89 del carrer Camí Real del sòl urbà de les Useres, en el qual hi ha dos edificacions des de principis del segle XX, que passen de tindre la qualificació de zona verda ZV-3 a quedar qualificades com a sòl urbà residencial i, simultàniament a esta requalificació, qualificar com a sòl dotacional tres parcel·les anteriorment qualificades com a sòl urbà residencial, segons el següent detall:
  
Ubicació Superfície
  
c/Abadia, 18 131,70 m2
  
c/Santa Waldesca,32 178,14 m2
  
Plaça Ajuntament,12 94 m2
  
c/Sant Antoni,13 50,16 m2
  
Total 454,00 m2
  
El canvi en la qualificació de la zona verda ZV-3 es justifica per l'Ajuntament en criteris de racionalitat. En l'extrem est de la zona verda ja existien dos edificacions amb el caràcter de vivenda unifamiliar entre mitgeres des de principis del segle XX. Les Normes Subsidiàries de Planejament no van preveure en la redacció l'existència d'estes dos edificacions, per la qual cosa la seua inclusió en la zona verda va resultar inadequada i incongruent. Així, el canvi en la qualificació d'esta zona verda pot considerar-se que suposa l'exercici d'una potestat discrecional dins dels límits propis d'esta. D'un altre costat, la modificació establix les adequades mesures compensatòries, al qualificar com a sòl dotacional determinades parcel·les fins ara qualificades com a sòl urbà residencial.
  
Quart
  
La present modificació suposa la introducció d'alteracions en l'ordenació detallada del sòl urbà, la qual s'emmarca dins de la discrecionalitat del planejament urbanístic, i gaudix en tals casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat.
  
L'article 55.3 de la LRAU establix que tota alteració de l'ordenació establida per un Pla que augmente l'aprofitament lucratiu privat d'algun terreny o desafecte el sòl del destí públic, haurà de preveure les mesures compensatòries necessàries per a mantindre la proporció i qualitat de les dotacions públiques previstes respecte a l'aprofitament, sense augmentar este en detriment de la millor realització possible dels estàndards de l'ordenació. Este precepte legal es troba desenvolupat per l'apartat tercer de l'article 17 de l'annex del RPCV que regula els estàndards aplicables a les modificacions de planejament.
  
La present modificació complix clarament estos preceptes, perquè la disminució de la zona verda es compensa amb les noves qualificacions de sòl dotacional.
  
Cinqué
  
Atés que el present expedient suposa una diferent qualificació o ús urbanístic de les zones verdes o espais lliures anteriorment previstos de conformitat amb el que disposa l'article 55.4 de la LRAU, és necessari informe favorable del Consell Superior d'Urbanisme, les funcions del qual té assumides de forma transitòria el conseller d'Obres Públiques, Urbanisme i Transports (disposició transitòria 9a de la LRAU) i dictamen del Consell Jurídic Consultiu de la Comunitat Valenciana, d'acord amb el que disposa l'article 10.8.e) de la Llei 10/94, de 29 de desembre, per la qual es crea el Consell Jurídic Consultiu de la Comunitat Valenciana, i és el conseller d'Obres Públiques, Urbanisme i Transports l'òrgan competent per a la resolució definitiva del present expedient.
  
Vistos els preceptes legals citats i la resta de general i concordant aplicació.
  
RESOLC
  
Aprovar definitivament la modificació de les Normes Subsidiàries de Planejament de les Useres referent a la zona verda ZV-3.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des del sendemà a la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que puga exercitar qualsevol altre recurs que estime oportú.
  
València, 3 de juny de 2002.- El conseller d'Obres Públiques, Urbanisme i Transports: José Ramón García Antón.